CELEX: 52019PC0407
Language: ro
Date: 2019-09-09 00:00:00
Title: Recomandare de DECIZIE A CONSILIULUI de autorizare a deschiderii negocierilor în numele Uniunii Europene în vederea încheierii unui acord între Uniunea Europeană și Republica Seychelles privind accesul navelor de pescuit care arborează pavilionul Seychelles la apele Mayotte

COMISIA EUROPEANĂ
            Bruxelles, 9.9.2019
            COM(2019) 407 final
            Recomandare de
            DECIZIE A CONSILIULUI
            de autorizare a deschiderii negocierilor în numele Uniunii Europene în vederea încheierii unui acord între Uniunea Europeană și Republica Seychelles privind accesul navelor de pescuit care arborează pavilionul Seychelles la apele Mayotte
            
               
         
         
            
               EXPUNERE DE MOTIVE
            
            
               1.CONTEXTUL RECOMANDĂRII 
            
            
               •Motivele și obiectivele recomandării
            
            
               Comisia propune negocierea unui nou acord între Uniunea Europeană și Republica Seychelles privind accesul navelor de pescuit care arborează pavilionul Seychelles la apele și la resursele biologice marine aparținând Mayotte, care se află sub jurisdicția Uniunii Europene. Comisia intenționează să desfășoare negocierile pentru noul acord de acces în paralel cu negocierile pentru un nou acord de parteneriat în domeniul pescuitului sustenabil și un nou protocol cu Republica Seychelles.
            
            
               •Coerența cu dispozițiile existente în domeniul de politică
            
            
               La 11 iulie 2012, Consiliul European a adoptat Decizia 2012/419/UE
                  1
                de modificare, cu efect de la 1 ianuarie 2014, a statutului Mayotte în raport cu Uniunea Europeană. De la acea dată Mayotte nu mai are statutul de țară sau teritoriu de peste mări, aceasta primind statutul de regiune ultraperiferică a Uniunii în sensul articolului 349 din Tratatul privind funcționarea Uniunii Europene (TFUE). În consecință, zona economică exclusivă (ZEE) a Mayotte a devenit zonă situată în apele UE.
            
            
               Prin urmare, în 2014, Uniunea Europeană și Seychelles au semnat un acord care a asigurat desfășurarea operațiunilor navelor aflate sub pavilionul Seychelles în ZEE a Mayotte, sub jurisdicția Franței. 
            
            
               Actualul acord, care permite unui număr de 8 nave din Seychelles să pescuiască în apele Mayotte, va expira la 6 iunie 2020. Plata licențelor și a capturilor efectuate de flota armatorilor din Seychelles este singura compensație financiară din cadrul acestui acord și este percepută de Franța în contul regiunii sale ultraperiferice Mayotte. Aceste încasări sunt utilizate de Franța pentru instituirea unui cadru legislativ adecvat, a unor activități de control și a infrastructurii fizice și pentru consolidarea adecvată a capacităților astfel încât administrația Mayotte să poată să îndeplinească cerințele politicii comune în domeniul pescuitului (PCP). Acordul contribuie la pescuitul responsabil în apele UE, pentru a garanta conservarea și exploatarea sustenabilă a resurselor piscicole.
            
            
               
                  Acest acord nu are implicații financiare pentru UE.
               
            
            
               •Coerența cu alte politici ale Uniunii
            
            
               
                  Negocierea unui nou acord cu Seychelles care să permită accesul în apele Mayotte sub jurisdicția UE este în concordanță cu acțiunea externă a UE în ceea ce privește țările din Africa, zona Caraibilor și Pacific (ACP), în special cu obiectivele Uniunii referitoare la respectarea principiilor democratice și a drepturilor omului. 
               
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temei juridic
            
            
               
                  Temeiul juridic al deciziei este constituit de articolul 218 din Tratatul privind funcționarea Uniunii Europene (TFUE), din partea a cincea referitoare la acțiunea externă a Uniunii, titlul V referitor la acordurile internaționale, care stabilește procedura pentru negocierea și încheierea de acorduri între UE și țări terțe.
               
            
            
               •Subsidiaritate (în cazul competențelor neexclusive) 
            
            
               
                  Nu se aplică - competență exclusivă.
               
            
            
               •Proporționalitate
            
            
               
                  Decizia este proporțională cu obiectivul.
               
            
            
               •Alegerea instrumentului
            
         
         
            
               
                  Instrumentul este prevăzut la articolul 218 alineatele (3) și (4) din TFUE.
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluări ex-post/verificări ale adecvării legislației existente
            
            
               
                  Acordul privind accesul navelor din Seychelles la apele Mayotte nu are implicații financiare pentru UE. Cu toate acestea, evaluarea ex post și ex ante efectuată de Comisie cu privire la Acordul de parteneriat în domeniul pescuitului cu Seychelles și la protocolul de punere în aplicare a acestuia
                     2
                   a analizat, de asemenea, modul în care a funcționat acordul de acces.
               
               
                  Această evaluare, realizată în 2019, a concluzionat că acordul de acces la apele Mayotte ar trebui reînnoit, împreună cu un nou protocol de punere în aplicare a Acordului de parteneriat în domeniul pescuitului cu Seychelles, pentru a se continua alinierea condițiilor tehnice și financiare ale celor două texte.
               
            
            
               •Consultări cu părțile interesate
            
            
               
                  Statele membre, reprezentanții industriei, organizațiile internaționale ale societății civile, precum și administrația pescuitului și societatea civilă din Seychelles au fost consultate în cadrul evaluării ex-post și ex ante a Acordului de parteneriat în domeniul pescuitului cu Seychelles și a protocolului de punere în aplicare a acestuia. De asemenea, au avut loc consultări în cadrul Consiliului consultativ pentru flota de lungă distanță, în special cu ocazia reuniunii sale din 27 martie 2019.
               
            
            
               •Obținerea și utilizarea expertizei
            
            
               
                  Nu se aplică.
               
            
            
               •Evaluarea impactului
            
            
               
                  Nu se aplică.
               
            
            
               •Adecvarea și simplificarea reglementărilor
            
            
               
                  Nu se aplică.
               
            
            
               •Drepturile fundamentale
            
            
               
                  Directivele de negociere, propuse ca anexă la decizie, recomandă autorizarea deschiderii negocierilor, incluzând o clauză privind consecințele încălcării drepturilor omului și a principiilor democratice.
               
            
            
               4.IMPLICAȚIILE BUGETARE
            
            
               
                  Acordul privind accesul navelor din Seychelles la apele Mayotte nu are implicații financiare pentru UE.
               
            
            
               5.ALTE ELEMENTE
            
            
               •Planuri de punere în aplicare și măsuri de monitorizare, evaluare și raportare
            
            
               
                  Se așteaptă ca negocierile să fie deschise în al treilea trimestru al anului 2019.
               
            
         
         
            
               •Explicație detaliată cu privire la dispozițiile specifice ale recomandării
            
            
               
                  Comisia recomandă următoarele:
               
               
                  - Consiliul ar trebui să autorizeze Comisia să deschidă și să poarte negocieri în vederea încheierii unui nou acord cu Seychelles cu privire la accesul navelor din Seychelles la apele din Mayotte aflate sub jurisdicția UE;
               
               
                  - Comisia ar trebui să fie desemnată drept negociatorul UE în această privință;
               
               
                  - Comisia ar trebui să poarte aceste negocieri în consultare cu un comitet special în temeiul dispozițiilor Tratatului privind funcționarea Uniunii Europene;
               
               
                  - Consiliul ar trebui să aprobe directivele de negociere anexate prezentei recomandări.
               
            
            
               Recomandare de
            
            
               DECIZIE A CONSILIULUI
            
            
               de autorizare a deschiderii negocierilor în numele Uniunii Europene în vederea încheierii unui acord între Uniunea Europeană și Republica Seychelles privind accesul navelor de pescuit care arborează pavilionul Seychelles la apele Mayotte
               
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 218 alineatele (3) și (4),
            
            
               reamintind Decizia Consiliului European din 11 iulie 2012 de modificare a statutului Mayotte în raport cu Uniunea Europeană
                  3
               ,
            
            
               având în vedere recomandarea Comisiei Europene,
            
            
               întrucât ar trebui deschise negocieri în vederea încheierii unui acord între Uniunea Europeană și Republica Seychelles privind accesul navelor aflate sub pavilionul Seychelles la apele Uniunii Europene, și anume zona economică exclusivă (ZEE) din largul coastelor Mayotte,
            
            
            
               ADOPTĂ PREZENTA DECIZIE: 
            
            
               Articolul 1
            
            
               Prin prezenta decizie, Comisia este autorizată să negocieze cu Republica Seychelles un acord privind accesul navelor de pescuit care arborează pavilionul Republicii Seychelles la apele și la resursele biologice marine ale Uniunii, și anume la apele și resursele biologice marine din zona economică exclusivă (ZEE) din largul coastelor Mayotte.
            
            
            
               Articolul 2
            
         
         
            
               Directivele de negociere sunt prevăzute în anexă.
            
            
               Articolul 3
            
            
               Negocierile se desfășoară prin consultare cu [denumirea comitetului special desemnat de Consiliu].
            
            
               Articolul 4
            
            
               Prezenta decizie se adresează Comisiei.
            
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        JO L 204, 31.7.2012, p. 131.
               
               
                  
                     (2)
                  
                        
                  https://publications.europa.eu/en/publication-detail/-/publication/5e1b1689-7785-11e9-9f05-01aa75ed71a1/language-en/format-PDF/source-97941423
                   
               
               
                  
                     (3)
                  
                        JO L 204, 31.7.2012, p. 131.
               
            
      
    ---documentbreak--- 
      
         
               COMISIA EUROPEANĂ
            Bruxelles, 9.9.2019
            COM(2019) 407 final
            ANEXĂ
            la Recomandarea de 
            DECIZIE A CONSILIULUI
            de autorizare a deschiderii negocierilor în numele Uniunii Europene în vederea încheierii unui acord între Uniunea Europeană și Republica Seychelles privind accesul navelor de pescuit care arborează pavilionul Seychelles la apele Mayotte
            
               
         
         
            
               ANEXĂ 
            
            
               Directive de negociere 
            
            
               –Obiectivul negocierilor este încheierea unui acord între Uniunea Europeană și Republica Seychelles privind accesul navelor care arborează pavilionul Republicii Seychelles la apele și la resursele biologice marine ale Uniunii Europene, și anume la apele și resursele biologice marine din zona economică exclusivă (ZEE) din largul coastelor Mayotte. 
            
            
               –Acordul pentru accesul navelor din Seychelles la apele din Mayotte, sub jurisdicția UE, ar trebui, prin urmare, să definească cadrul general, principiile generale și obiectivele care vor sta la baza accesului. Acesta ar trebui să conțină o clauză de abrogare a acordului de acces actual dintre Uniunea Europeană și Republica Seychelles
                  1
               .
            
            
               –Pentru ca acest nou acord să asigure promovarea pescuitului sustenabil și responsabil, obiectivele de negociere ale Comisiei se bazează pe următoarele aspecte:
            
            
               ·asigurarea accesului navelor care arborează pavilionul Seychelles la apele și resursele biologice marine ale Uniunii Europene, și anume la apele și resursele biologice marine din zona economică exclusivă din largul coastei Mayotte, precum și la autorizațiile de pescuit necesare navelor care arborează pavilionul Seychelles pentru a desfășura activități de pescuit în zona economică exclusivă respectivă;
            
            
               ·luarea în considerare a celor mai bune avize științifice disponibile și a planurilor de gestionare relevante adoptate de organizațiile regionale de gestionare a pescuitului (ORGP), pentru a asigura sustenabilitatea activităților de pescuit și pentru a promova guvernanța oceanelor la nivel internațional. Activitățile de pescuit ar trebui să fie orientate exclusiv către resursele disponibile, ținându-se cont de capacitatea de pescuit a flotei locale, acordându-se în același timp o atenție specială puternicului caracter migrator al unora dintre stocurile în cauză;
            
            
               ·asigurarea accesului navelor care arborează pavilionul Seychelles la resurse biologice marine pe baza unor criterii similare celor care se aplică flotei UE în zona de competență a Comisiei Tonului din Oceanul Indian (IOTC) și pe baza evoluțiilor observate în ultimii ani;
            
            
               ·includerea în acord a taxelor de licență, care trebuie plătite numai de armatori. Nu ar trebui prevăzută nicio contribuție financiară din partea guvernului Seychelles;
            
            
               ·asigurarea faptului că protocolul va contribui la promovarea creșterii economice durabile și a muncii decente legate de activitățile de pescuit, ținând seama de convențiile relevante ale Organizației Internaționale a Muncii (OIM);
            
            
               ·includerea unei clauze privind consecințele încălcării drepturilor omului și a principiilor democratice.
            
            
               –Acordul ar trebui să definească:
            
            
               ·zona de pescuit care face obiectul acordului, ale cărei limite ar trebui să fie stabilite într-o anexă la acord;
            
            
               ·posibilitățile de pescuit, pe categorii, care urmează să fie acordate navelor de pescuit care arborează pavilionul Seychelles și
            
            
               ·taxele care trebuie plătite de către navele de pescuit care arborează pavilionul Seychelles pentru a fi autorizate să aibă acces la apele și la resursele biologice marine ale Uniunii în ZEE din largul coastei Mayotte și condițiile pentru efectuarea acestor plăți.
            
            
               –
            
         
         
            
                  
                     (1)
                  
                        JO L167 din 6.6.2014, p. 4.